**აღრიცხვის სისტემის დანერგვა**

* 1. GWP-ს სურს მის მფლობელობაში/საკუთრებაში არსებულ სხვადასხვა ობიექტში მოაწყოს თანამშრომელთა ოფისში ყოფნის დროის ბარათის დაფიქსირების საშუალებით აღრიცხვის (ოფისში მოსვლა/გასვლა) სისტემა, რომელსაც ექნება კამერის მხარდაჭერა. (ბარათის გატარების დროს კამერამ უნდა მოახდინოს ფოტოსურათის (არაბიომეტრიული) გადაღება. ამასთან დაყენებულმა სისტემამ GWP-ს უნდა მისცეს საშუალება საკანონმდებლო მოთხოვნათა დაცვით აღრიცხოს თანამშრომელთა სამუშაო ადგილზე ყოფნის დრო). ინფორმაცია GWP-ს ობიექტების შესახებ სადაც უნდა მოეწყოს თანამშრომელთა აღრიცხვის სისტემა, ობიექტების ჩამონათვალი და მისამართები მოცემულია დანართ N2-ში
	2. „კომპანია“ ვალდებულია უზრუნველყოს ისეთი თანამშრომელთა აღრიცხვის სისტემის მოწყობა, რომლითაც შესაძლებელი იქნება ამ დანართის 1.1 მუხლით გათვალისწინებული GWP-ს მოთხოვნების შესრულება, ამასთან სისტემა მონაცემებს უნდა გადასცემდეს GWP-ს სერვერს (უკავშირდებოდეს მას) კერძოდ, სისტემის საშუალებით აღრიცხული მონაცემების დამუშავება, ნახვა, ამოღება შესაძლებელი უნდა იყოს GWP-სთან უკვე არსებული ASManager v5.1.1.0 პროგრამული უზრუნველყოფის საშუალებით ან დაინერგოს ახალი პროგრამული უზრუნველყოფა.
	3. „კომპანია“ ვალდებულია უზრუნველყოს, GWP-სთან უკვე არსებული ASManager v5.1.1.0 პროგრამული უზრინველყოფის კონფიგურაცია (პროგრამირება) რათა მისი საშაულებით შესაძლებელი იყოს რეპორტის (ანგარიშის) გადმოწერა, დამუშავება, ნახვა GWP-ს მიერ გასაზღვრული ფორმატით (მაგ: Microsoft excel-ის დოკუმენტის სახით)
	4. „კომპანია“ ვალდებულია უზრუნველყოს, რომ მის მიერ დამონტაჟებული სისტემის საშუალებით მოპოვებული ანგარიში (რეპორტი) GWP-ს აძლევდეს შემდეგი ინფორმაციის დამუშავება, გადმოწერის შესაძლებლობას:
* ოფისიდან გასული თანამშრომლები;
* ლაივ რეჟიმში კონკრეტულ შენობაში მყოფი ადამიანები სახელობითად და რაოდენობრივად;
* თანამშრომლების მიერ სამუშაო ადგილზე გატარებული საათების დაჯამება - ყოველდღიურ, ყოველთვიურ და წლიურ ჭრილებში;
* კონკრეტულ პირზე ყოველდღიური ინდივიდუალური სამუშაო საათების განსაზღვრის შესაძლებლობა (სამუშაო გრაფიკის საფუძველზე).;
* კონკრეტული თანამშრომლების სამუშაო ადგილზე გამოცხადების და მისი დატოვების ზუსტი დრო
* სხვა ინფორმაცია რომლის აღრიცხვა აუციელებელია სამუშაო დროის აღრიცხვის ფორმისა და მისი წარმოების წესის დამტკიცების თაობაზე საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის მინისტრის ბრძანების თანახმად.

1.5 „კომპანია“ ვალდებულია უზრუნველყოს, რომ GWP-სთან უკვე არსებული ASManager v5.1.1.0 პროგრამული უზრუნველყოფის საშუალებით (ან ახალი პროგრამული უზრუნველყოფით) შესაძლებელი იქნება არანაკლებ გასული 5 წლის მონაცემების მოპოვება.

**1.6 არსებული სისტემის მწყობრში მოყვანა, შემოვლა და გააქტიურება**

კომპანიაში დანერგილია Gevision-ის სისტემა, ქვემოთ მოცემულ ლოკაციებზე და სჭირდება შემოწმება და გააქტიურება.
კონტროლერის ტიპი: GV-AS21XX
კამერის ტიპი: GV-CBW220
პროგრამული უზრუნველყოფა: ASManager v5.1.1.0

|  |  |
| --- | --- |
| **ოფისის დასახელება** | **მისამართი** |
| სამგორის საფილტრე სადგური  | მიხეილ გახოკიძის ქუჩა 163 |
| ფეიქრების ოფისი (სატრანსპორტო/კონტეინერი) | ფეიქართა ქუჩა 30 |
| სათავო ოფისი | მედეა (მზია) ჯუღელის 10 |
| ფეიქრების ოფისი - სამშენებლო | ფეიქართა ქუჩა 30 |
| ჟინვალი | დაბა ჟინვალი, ჟინვალჰესი |
| რუსთავის ადმინისტრაციული ოფისი | რუსთავი, წმინდა ნინოს ქ 5 |
| გლდანი-ნაძალადევის სერვის ცენტრი | ვეკუას ქუჩა 10 |
| ისანი-სამგორის სერვის ცენტრი | შუამთის ქუჩა 24/083 |
| გლდანი-ნაძალადევის რეალიზაციის სამსახური | თიანეთის გზატკეცილი |
| ისანი-სამგორის რეალიზაციის სამსახური | პირველი დოლაბაურის ქუჩა 18 |

**1.7 ახალი სისტემის დაყენება:**

ქვემოთ მოყვანილ ოფისებში ახალი აღრიცხვის სისტემის მონტაჟი და არსებული სერვერთან ASManager v5.1.1.0 დაკავშირება ან ახალი პროგრამული უზრუნველყოფის შემოთავაზება.

სისტემას უნდა გააჩნდეს ბარათის ორი წამკითხველი შემოსვლის და გასვლის დაფიქსირებისთვის.

სისტემას უნდა ჰქონდეს ფოტოსურათის (არაბიომეტრიული) გადაღების ფუნქციონალი და ბარათის გატარების მომენტში უნდა მოახდინოს თანამშრომლის დაფოტოსურათება.

სასურველი მოწყობილობები:

* კონტროლერი: Geovision GV-AS21XX
* კამერა: Geovision GV-CBW220

სისტემა უნდა იყოს თავსებადი ASManager v5.1.1.0 პროგრამულ უზრუნველყოფასთან.

|  |  |
| --- | --- |
| **ოფისის დასახელება** | **მისამართი** |
| ვაკე-საბურთალოს საოპერაციო ცენტრი | ანდრონიკაშვილის ქუჩა 4 |
| ისანი-სამგორის საოპერაციო ცენტრი | ჯავახეთის მეორე შესახვევი N1 |
| გლდანი-ნაძალადევის საოპერაციო ცენტრი | ფეიქართა ქუჩა 14 |
| ღრმაღელის საფილტრე სადგური  | ნუგზარ შანავას ქუჩა 14 |
| თეთრიხევჰესი | თეთრიხევის ხეობა |
| მცხეთის ქვე საოპერაციო ცენტრი | აღმაშენებლის 27 |
| ტაბახმელის ქვე საოპერაციო ცენტრი | ტაბახმელა (ჯერ ოფისი რემონტდება) |
| რუსთავის საოპერაციო ცენტრი | რუსთავი, ტყეჭალის მიმდებარე ტერიტ. (ჯერ შენობა რემონტის პროცესშია) |
| გარდაბნის გამწმენდი ნაგებობა | გარდაბანი |
| დიდუბე-ჩუღურეთის რეალიზაციის სამსახური | სტანისლავსკის 12 |
| ვაკე-საბურთალოს რეალიზაციის სამსახური | ნუცუბიძის მესამე მიკრო |
| სატრანსპორტოს ტერიტორიაზე არსებული სენდვიჩ პანელის ოფისი | ფეიქრების 14 |

**დამატებითი მოთხოვნა**

1. პრინტერი და ბარათები ( მიმდინარე თანამშრომელთათვის)

**2. კონფიდენციალობა**

2.1 „კომპანია“ ვალდებულია არ გასცეს „მომსახურების შესრულების პროცესში მიღებული ან/და მოპოვებული კონფიდენციალური ინფორმაცია. კონფიდენციალურად ითვლება „ხელშეკრულება“ ასევე ნებისმიერი ინფორმაცია, რომელიც „კომპანიისთვის“ ან „კომპანიის“ დაქირავებული პირ(ებ)ისთვის ცნობილი გახდება „ხელშეკრულებით“ გათვალისწინებული ვალდებულებების შესრულების პროცესში და არ არის საჯაროდ ხელმისაწვდომი საზოგადოებისთვის.

2.2 „კომპანიას“, ასევე „კომპანიის“ დაქირავებულ პირ(ებ)ს შესაძლოა წვდომა ჰქონდეთ GWP-ს დოკუმენტაციასთან  ან/და სამუშაო პროცესთან. „კომპანია“ ასევე მისი დაქირავებული პირ(ებ)ი არ არიან უფლებამოსილი გაეცნონ GWP-ს ობიექტებში არსებული დოკუმენტაციის შინაარსს ან/და სხვას გაუზიარონ/გადასცენ ან საჯაროდ ხელმისაწვდომი გახადონ „მომსახურების“ გაწევის პროცესში განზრახ ან/და უნებლიედ მიღებული ინფორმაცია.

2.3 ამ დანართის 2.1 და 2.2 მუხლებით გათვალისწინებული ინფორმაციის „კონფიდენციალურად“ დაცვის ვალდებულების დარღვევად ითვლება „კომპანიის“ ან „კომპანიის“ დაქირავებული პირ(ებ)ის მიერ ინფორმაციის ნებისმიერი ფორმით გავრცელება/გადაცემა/გაზიარება, კერძოდ: დოკუმენტალურად, წერილობითი ან/და ზეპირი ფორმით, გაცემა/გავრცელება/გადაცემა/გაზიარება, და ა. შ. ინფორმაციის კონფიდენციალურად დაცვის ვალდებულების დარღვევად ითვლება ინფორმაციის გაცემა/გავრცელება/გადაცემა/გაზიარება როგორც განზრახ, ასევე უნებლიედ ან გაუფრთხილებლობით.

2.4 “ხელშეკრულების“ ვადის გასვლის შემდეგ ან მისი ვადამდე შეწყვეტის შემთხვევაში „კომპანია“ ვალდებულია გადასცეს GWP-ს  ყველა ის მატარებელი (დოკუმენტი,  ხელნაწერი,  კომპიუტერული  ფაილები,  დისკეტები,  ან  ლაზერული  დისკები  და სხვა) რომელიც შეიცავს კონფიდენციალურ ინფორმაციას და ხელშეკრულების მოქმედების პერიოდში „კომპანიის“ განკარგულებაში იმყოფებოდა.

2.5 ინფორმაციის კონფიდენციალურად დაცვის ვალდებულება ძალას ინარჩუნებს „ხელშეკრულების“ შეწყვეტის შემდეგაც უვადოდ.

2.6 „კომპანიის“ დაქირავებული პირის მიერ  (მიუხედავად იმისა, კონფიდენციალური ინფორმაციის გაცემის/გავრცელების/გადაცემის/გაზიარების მომენტში წარმოადგენს თუ არა ინფორმაციის გამავრცელებელი პირი „კომპანიის“ დაქირავებულ პირს) „მომსახურების“ გაწევის პროცესში მოპოვებულ ინფორმაციასთან მიმართებით წინამდებარე მე-5 მუხლით გათვალისწინებული ვალდებულების დარღვევის შემთხვევაში GWP უფლებამოსილია „კომპანიას“ მოსთხოვოს ზიანის ანაზღაურება.

**3. პერსონალური მონაცემები და ინფორმაციული უსაფრთხოება**

* 1. „კომპანია“ ვალდებულია „ხელშეკრულებით“ გათვალისწინებული „მომსახურების“ გაწევის ფარგლებში მოპოვებული პერსონალური მონაცემები დაამუშავოს „პერსონალურ მონაცემთა დაცვის შესახებ“ საქართველოს კანონის სრული დაცვით. „კომპანია“ თავად არის პასუხისმგებელი თავისი დაქირავებული პირების მიერ პერსონალურ მონაცემთა დაცვისა და ინფორმაციული უსაფრთხოების კანონით გათვალისწინებულ მოთხოვნების შესრულებაზე. იმ შემთხვევაში თუ „კომპანიის“ მისი დაქირავებული პირების, თანამშრომლების ან ქვეკონტრაქტორების მიერ აღნიშნული მოთხოვნების დარღვევა გამოიწვევს GWP-ს დაჯარიმებას ან სხვაგვარი სახდელის ან/და პასუხისმგებლობის დაკისრებას „კომპანია“ ვალდებულია აუნაზღაუროს GWP-ს მიყენებული ზიანი.
	2. „კომპანია“ ვალდებულია დაიცვას ინფორმაციული უსაფრთხოების შესახებ საქართველოს კანონის მოთხოვნები. ამასთან „კომპანია“ ვალდებულია „მომსახურების“ გაწევა განახორციელოს იმგვარად, რომ საფრთხე არ შეექმნას GWP-ს ინფორმაციულ რესურსს და დაიცვას „მომსახურების“ სფეროში არსებული GWP-ს ინფორმაციული უსაფრთხოების უზრუნველყოფისთვის საჭირო შესაბამისი სტანდარტები. „კომპანია“ ვალდებულია უზრუნველყოს თავისი ინფრასტრუქტურის, რომლის დაუცველობამ შესაძლოა გავლენა იქონიოს GWP-ზე სათანადო დაცვა, რაც მოიცავს მათ შორის, მაგრამ არა მხოლოდ ლიცენზირებულ ანტი-ვირუსს, და ა.შ.
	3. „კომპანია“ ვალდებულია აწარმოოს იმ პირთა, რომლებსაც აქვთ წვდომა GWP-ს ინფორმაციაზე/ინფრასტუქტურაზე, რეესტრი. „კომპანია“ ვალდებულია GWP-ს მოთხოვნისთანავე მიაწოდოს ამ მუხლით განსაზღვრული რეესტრი. იმ შემთხვევაში თუ შეიცვლება იმ პირთა ვინაობა, რომლებსაც აქვთ წვდომა, GWP-ს ინფორმაციაზე/ინფრასტუქტურაზე, „კომპანია“ ვალდებულია დაუყოვნებლივ აცნობოს აღნიშნულის შესახებ GWP-ს.